**TIRGUS IZPĒTES NOTEIKUMI**

*Par informatīvas filmas izgatavošanu projekta “Kurzeme visiem” ietvaros*

Rīgā, 2023. gada 16.oktobrī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Laura Homka tālr. 26454574e-pasts: laura.homka@kurzemesregions.lv |

1. **PAKALPOJUMS**
	1. Iepirkuma priekšmets ir vienas informatīvas filmas izgatavošana projekta “Kurzeme visiem” Nr.9.2.2.1./15/I/004 ietvaros saskaņā ar šo noteikumu Tehniskajā specifikācijā (1.pielikums) noteiktajām prasībām un garantijas termiņš korekcijām un labojumiem.
		1. Filma veidojama par projekta ”Kurzeme visiem” rezultātiem un izveidoto infrastruktūru sabiedrībā balstītu sociālo pakalpojumu sniegšanai: Dienvidkurzemes novadā, Kuldīgas novadā, Liepājas valstspilsētā, Saldus novadā, Talsu novadā, Ventspils novadā un Ventspils valstspilsētā.
		2. filmas garums - aptuveni 3 - 4 minūtes.
	2. Iepirkuma priekšmeta saturs detalizētāk aprakstīts šo noteikumu 1.pielikumā „Tehniskā specifikācija”.
	3. Iepirkuma priekšmeta CPV kods - 92111200-4 reklāmas, propagandas un informatīvo filmu un videofilmu ražošana.
	4. Iepirkuma priekšmets tiek finansēts Eiropas Sociālā fonda un Latvijas valsts līdzfinansēta projekta “Kurzeme visiem” (Nr. 9.2.2.1./15/I/004) piešķirtā finansējuma.
	5. Pakalpojuma izpildes termiņš: ne vairāk kā divi mēneši no iepirkuma līguma noslēgšanas dienas, kurā ietilpst gatavā video iesniegšana līdz 2023,gada 5.decembrim un garantijas termiņš korekcijām un labojumiem.
2. **PIEDĀVĀJUMA IESNIEGŠANAS NOTEIKUMI**

Piedāvājums (intereses izteikšana dalībai tirgus izpētē) iesniedzams ne vēlāk kā līdz **2023. gada 30. oktobra plkst. 15.00,** uz e-pastu: laura.homka@kurzemesregions.lv nosūtot aizpildītu:

* pieteikuma formu (2. pielikums);
* piedāvājuma aprakstu (3.pielikums);
* finanšu piedāvājumu (4. Pielikums);
* Pretendenta pieredzes aprakstu brīvā formā, norādot pasūtītājus, to kontaktus un atsauces, kas apliecina pieredzi video/filmu izveidē, vai norādot tīmekļvietni, kurā redzams pretendenta izstrādāto un pieredzes aprakstā norādīto darbu portfolio.

**4 . PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

* 1. **Piedāvājuma izvērtēšanas pamatnoteikumi**
		1. Iepirkuma līgums tiks noslēgts ar saimnieciski visizdevīgākā piedāvājuma iesniedzēju - tiks vērtēta piedāvājuma kopējā līgumcena (Pakalpojuma kopējā cena EUR bez PVN) un piedāvājuma atbilstība šīs tirgus izpētes noteikumos noteiktajām prasībām.
		2. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai nav iespējams saņemt Tirgus izpētes veicēja vajadzībām atbilstošu piedāvājumu.
		3. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu.

**4.2. Tirgus izpētes rezultātu paziņošana**

Trīs darba dienu laikā pēc tirgus izpētes rezultātu apstiprināšanas, Tirgus izpētes veicējs elektroniski informē visus pretendentus par tirgus izpētes rezultātiem.

**4.3. Iepirkuma līguma slēgšana**

* 1. Pasūtītājs slēdz iepirkuma līgumu ar Pretendentu, pamatojoties uz Tehnisko specifikāciju, Pretendenta iesniegto piedāvājumu, saskaņā ar šādiem noteikumiem:
		1. Piedāvātā Pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs par saņemto Pakalpojumu norēķinās ar Izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt Izpildītājam veicamo maksājumu par pakalpojumu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo piegādātāju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgo piegādi un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Pasūtītājam vienojoties.

1.pielikums

**TEHNISKĀ SPECIFIKĀCIJA**

*Par informatīvas filmas izgatavošanu projekta “Kurzeme visiem” ietvaros*

**1. PROJEKTA APRAKSTS**

Kurzemes plānošanas reģions īsteno projektu “Kurzeme visiem”, lai palielinātu Kurzemes reģionā ģimeniskai videi pietuvinātu un sabiedrībā balstītu sociālo pakalpojumu pieejamību dzīvesvietā cilvēkiem ar invaliditāti un bērniem.

Projekta galvenās mērķgrupas ir:

* **pilngadīgi cilvēki ar garīga rakstura traucējumiem**, kuri saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgi cilvēki ar garīga rakstura traucējumiem, kuri potenciāli var nonākt valsts ilgstošas aprūpes institūcijā un kuriem ir noteikta smaga vai ļoti smaga invaliditāte (I vai II invaliditātes grupa);
* **bērni ar funkcionāliem traucējumiem**, kuriem ir noteikta invaliditāte un kuri dzīvo ģimenēs, un viņu likumiskie pārstāvji vai audžuģimenes;
* **ārpusģimenes aprūpē esoši bērni un jaunieši** līdz 17 gadu vecumam (ieskaitot), kuri saņem valsts vai pašvaldības finansētus bērnu ilgstošas sociālās aprūpes un sociālās rehabilitācijas institūciju (turpmāk – bērnu aprūpes iestādes) pakalpojumus.

Projekta galvenās darbības:

* izvērtētas cilvēku ar invaliditāti un bērnu individuālās vajadzības un izstrādāti atbalsta plāni;
* izstrādāts Kurzemes plānošanas reģiona deinstitucionalizācijas plāns, paredzot, kur un kādi jauni sabiedrībā balstīti sociālie pakalpojumi tiek veidoti;
* izstrādāti priekšlikumi bērnu aprūpes iestāžu pārveidei par ģimeniskai videi pietuvinātu vietu;
* nodrošināta cilvēku ar garīga rakstura traucējumiem sagatavošana pārejai uz dzīvi sabiedrībā;
* sniegti sabiedrībā balstīti sociālie pakalpojumi cilvēkiem (t.sk. bērniem) ar invaliditāti;
* apmācīti speciālisti  sabiedrībā balstītu sociālo pakalpojumu sniegšanai;
* izglītota un informēta sabiedrība.

Vairāk informācijas par projektu mājas lapā: [www.kurzemevisiem.lv](http://www.kurzemevisiem.lv) un Kurzemes plānošanas reģiona mājas lapas www.kurzemesregions.lv sadaļā “[Kurzeme visiem](https://www.kurzemesregions.lv/projekti/socialas-joma/kurzeme-visiem/)”.

Atgādinām, ka pašvaldības piesaista ERAF līdzekļus jaunas infrastruktūras izveidei sabiedrībā balstītu sociālo pakalpojumu sniegšanai savos novados, bet pakalpojumu sniegšana jaunajā infrastruktūrā (izņemot ĢVPP) tiek kompensēta no projekta “Kurzeme visiem” finansējuma – Eiropas Sociālā fonda un valsts finansējuma. Vairāk par Kurzemes novada pašvaldībās jau izveidoto un vēl topošo infrastruktūru var uzzināt Kurzemes plānošanas reģiona sagatavotajā digitālajā brošūrā “[Jauna infrastruktūra Kurzemē deinstitucionalizācijas procesa īstenošanai](https://www.kurzemesregions.lv/wp-content/uploads/2022/02/Infrastrukt%C5%ABra_Kurzem%C4%93_brosura_2021_12_21.pdf)”.

**2. DARBA UZDEVUMS**

* 1. Izpildītājs veic vienas informatīvas filmas izgatavošanu aptuveni 3 - 4 minūšu garumā par projekta “Kurzeme visiem” rezultātiem un izveidoto infrastruktūru sabiedrībā balstītu sociālo pakalpojumu sniegšanai: Dienvidkurzemes novadā, Kuldīgas novadā, Liepājas valstspilsētā, Saldus novadā, Talsu novadā, Ventspils novadā un Ventspils valstspilsētā.
	2. Filma nepieciešama projekta “Kurzeme visiem” un ERAF finansēto sabiedrībā balstīto sociālo pakalpojumu sistēmas pilnveides Kurzeme reģiona pašvaldībās rezultātu izplatīšanai sociālajos tīklos un citos KPR un tā partneriem piederošos informācijas kanālos, kā arī medijiem;
	3. Projekta “Kurzeme visiem” sasniegto rezultātu atlase un attēlojums var būt atbilstoši Izpildītāja piedāvātajai video koncepcijai, tomēr indikatīvi attēlojamie rezultāti ir:
		1. Pieaugušo ar GRT un bērnu ar FT un viņu vecāku skaits, kuri saņēmuši projekta kompensētus sociālos pakalpojumus;
		2. no VSAC uz dzīvi sabiedrībā projekta ietvaros pārgājušo cilvēku ar GRT skaits, vizuāli parādot arī viņu jauno dzīvesvietu Kurzemes reģionā;
		3. Kurzemes reģionā projekta ietvaros apmācīto speciālistu skaits;
		4. Kurzemes reģionā projekta ietvaros izglītoto skolēnu un skolotāju skaits;
		5. Kurzemes reģionā izglītoto potenciālo aizbildņu, audžuģimeņu un adoptētāju skaits;
		6. Ģimeņu un dalībnieku skaits projekta ietvaros rīkotajās integratīvajās nometnēs;
		7. Kurzemes reģionā izglītoto vispārīgo pakalpojumu sniedzēju skaits apmācību ietvaros;
		8. Projekta finansējums un tā avoti;
		9. Lai video sniegtie dati būtu pēc iespējas precīzāki, informācija par sasniegtajiem rezultātiem tiks precizēta un nodrošināta ne vēlāk kā līdz 2023.gada 25. novembrim.
	4. Attēlojamais par izveidoto infrastruktūru sabiedrībā balstītu sociālo pakalpojumu sniegšanai:
		1. Visas izveidotās infrastruktūras kopskaits un atrašanās vietas Kurzemes reģionā Dienvidkurzemes novadā, Kuldīgas novadā, Liepājas valstspilsētā, Saldus novadā, Talsu novadā, Ventspils novadā un Ventspils valstspilsētā;
		2. Bērniem ar FT izveidotā infrastruktūra:
			1. Dienvidkurzemes novadā: Sociālās rehabilitācijas centrs bērniem un jauniešiem Aizputē (Pasta ielā 2);
			2. Kuldīgas novadā: dienas aprūpes centrs Kuldīgā (Liepājas ielā 14 (tapšanas stadijā));
			3. Saldus novadā: Sociālās rehabilitācijas centrs “Jumis” Saldū (Skrundas ielā 5);
			4. Ventspils valstspilsētā: dienas aprūpes centrs (“Cimdiņš”, Kuldīgas ielā 4)
		3. Pieaugušajiem ar GRT izveidotā infrastruktūra:
			1. Dienvidkurzemes novadā: dienas aprūpes centrs un specializētās darbnīcas Priekulē (Ķieģeļu ielā 7); grupu dzīvoklis cilvēkiem ar GRT “Sidrabos” (Rucavas pagasts),
			2. Kuldīgas novadā: grupu dzīvoklis Kuldīgā (Leona Paegles ielā 12), Dienas centri un specializētās darbnīcas Kuldīgā (Liepājas iela 14 (tapšanās stadijā)), dienas aprūpes centrs, specializētās darbnīcas Dzeldā (Torņa ielā 6) un grupu dzīvokļi Dzeldā (Dīķu ielā 1);
			3. Liepājas valstspilsētā: grupu dzīvokļi (Viršu ielā 9/11) un specializētās darbnīcas (Teodora Breikša ielā 16/20)
			4. Saldus novadā: specializētās darbnīcas Saldū (Skrundas ielā 5) un grupu dzīvokļi Lutriņu pagastā (Melioratoru ielā 9), Ezeres pagastā (Parka ielā 5-13) un Pampāļos (Ozolu ielā 6-13, Pampāļu pagastā)
			5. Talsu novadā: dienas aprūpes centrs Talsos “Iespēju Namiņš” (Mīlenbaha ielā 20)
			6. Ventspils valstspilsētā: dienas aprūpes centrs (“Cimdiņš”, Kuldīgas ielā 4);
			7. Ventspils novadā: grupu dzīvokļi Ugālē (Rūpnīcas ielā 6, Ugāles pagastā)
		4. Bērniem no ārpusģimenes aprūpes izveidotā infrastruktūra:
			1. Liepājas valstspilsētā: ģimeniskai videi pietuvināts pakalpojums (Salmu ielā 53 un Kuldīgas ielā 20);
			2. Ventspils valstspilsētā: ģimeniskai videi pietuvināts pakalpojums “Namiņš” (Skroderu ielā 13 un 13A);
	5. Izpildītājs filmas tapšanā iesaista vienu vai vairākus projekta mērķgrupu pārstāvjus (cilvēkus ar GRT, bērnus ar FT un/vai viņu vecākus, bērnus no ārpusģimenes aprūpes (ja iespējams), parādot viņus kā ieguvējus no izveidotās infrastruktūras. Mērķgrupas pārstāvju iesaistes veids un attēlošana atkarīga no video koncepcijas;
	6. Intervijai vai sarunai, sižeta veidošanai un vides attēlošanai atbilstoši filmas koncepcijai var arī tikt izvēlēts jaunizveidoto sociālo pakalpojumu darbinieks, mērķgrupas atbalsta persona vai sociālais mentors.
	7. Ja nepieciešams, atbilstoši video koncepcijai intervijai vai sarunai aizkadrā var tikt atskaņots mērķgrupas pārstāvis, kurš no valsts sociālās aprūpes centra ir pārgājis uz dzīvi sabiedrībā un saņem jaunizveidoto sociālo pakalpojumu vai pašvaldības darbinieka, kurš strādā jaunajā sociālajā pakalpojumā vai ir saistīts ar tā sniegšanu, viedoklis, kā jaunais sabiedrībā balstītais sociālais pakalpojums mainījis un uzlabojis cilvēka ar garīga rakstura traucējumiem ikdienu.
		1. Video veidošanai Izpildītājs pats sazinās ar pašvaldību jaunizveidoto sociālo pakalpojumu atbildīgajām personām un vienojas gan par filmēšanas laikiem, gan par filmas izgatavošanas vajadzībām nepieciešamo pašvaldības atbalstu filmēšanas procesa nodrošināšanai.
	8. **Plānotais pakalpojuma sniegšanas laiks:** ne vairāk kā divi mēneši no iepirkuma līguma noslēgšanas dienas, kurā ietilpst gatavā video iesniegšana līdz 2023.gada 5.decembrim un garantijas termiņš korekcijām un labojumiem.
	9. **Prasības pakalpojuma izpildei:**
		1. Izpildītājs sagatavo koncepciju par filmu, norādot saturisko, tehnisko un māksliniecisko risinājumu, kas vislabāk iespējamajā veidā parāda projekta “Kurzeme visiem” rezultātus un ar ERAF līdzfinansējumu tapušo vai topošo infrastruktūru Kurzemē sabiedrībā balstītu sociālo pakalpojumu sniegšanai.
		2. Koncepcijā tiek iekļauta informācija:
			1. Kādā veidā tiks attēloti projekta “Kurzeme visiem” rezultāti, kas minēti šīs tehniskās specifikācijas 2.4. punktā;
			2. Kādā veidā tiks parādīta Kurzemes reģionā izveidotā infrastruktūra, kas minēta šīs tehniskās specifikācijas 2.5. punktā;
			3. Tiek norādīts aptuvenais filmēšanas laika rāmis, ņemot vērā arī tehniskās specifikācijas 2.4.6. punktā norādīto informāciju;
			4. Kā stāsts par jauno sociālo pakalpojumu tiks sasaistīts ar projektu “Kurzeme visiem” (Atgādinām, ka pašvaldības piesaista ERAF līdzekļus jaunas infrastruktūras izveidei sabiedrībā balstītu sociālo pakalpojumu sniegšanai savos novados, bet pakalpojumu sniegšana jaunajā infrastruktūrā tiek kompensēta no projekta “Kurzeme visiem” finansējuma – Eiropas Sociālā fonda un valsts finansējuma).
			5. Kādā veidā filmā tiks iekļauti un parādīti projekta “Kurzeme visiem” mērķgrupu pārstāvji – cilvēki ar GRT, bērni ar FT un viņu vecāki, kā arī ārpusģimenes aprūpē esoši bērni.
			6. Ņemot vērā norādīto gala termiņu (gatavā video iesniegšanas datums: ne vēlāk kā 2023. gada 5.decembrī) un tehniskās specifikācijas 2.4.5. norādīto informāciju, piedāvāt video tapšanas plānu, ņemot vērā arī tehniskās specifikācijas 2.4.5. punktā norādīto informāciju, tai skaitā arī norādot, kad tiks iesniegts detalizēts filmas scenārijs un kad Pasūtītājs var iepazīties ar pirmo video versiju;
		3. Ja nepieciešams, video koncepcijas izstrādē un video izveidē izpildītājs var pieaicināt konsultantu/-us – jomas ekspertu/-us ar zināšanām par cilvēkiem ar garīga rakstura traucējumiem un/vai bērniem ar FT. Video tapšanā var iesaistīt arī projekta “Kurzeme visiem” komandu, ja tas atbilst video koncepcijai.
		4. Filmai nepieciešams nodrošināt audio ierunātu tekstu, skaidrojot filmā redzamo vidi un darbības, attiecīgi cita informācija var tikt veidota arī ar grafiskiem tekstiem vai vizualizācijām, ja tas atbilst filmas koncepcijas īstenošanai.
		5. Filmai jānodrošina subtitri. Subtitru rakstiskā daļa un audio visām filmām jānodrošina latviešu valodā, vēlams balstīties uz t.s. “vieglās valodas” principiem.
		6. Filmā, ja tas atbilst koncepcijai, iekļaujama fona Izpildītāja radīta orģinālmūzika vai iegādāta mūzika, ko Izpildītājam ir tiesības izplatīt, apstrādāt un izmantot. Izpildītājs uzņemas atbildību par nelikumīgu mūzikas izmantošanu Pasūtītāja filmās un atbild par visiem zaudējumiem un prasījumiem, kas Pasūtītājam varētu tikt izvirzīti par nelikumīgu mūzikas lietošanu filmā. Izpildītājs fona mūzikas izvēlei piedāvā vismaz trīs atšķirīgus variantus.
		7. Izpildītājs nodrošina, ka videomateriālos redzamās fiziskās personas piekrīt filmēties, kā arī, ja nepieciešams, ir saņēmušas atlīdzību par dalību attiecīgajā sižetā un nevar prasīt Pasūtītājam pārtraukt publiskot attiecīgo video vai lūgt dzēst attiecīgo personu datus no filmas.
		8. Sižeta montāžā Izpildītājs var izmantot datoranimāciju vai grafiskus elementus, piemēram, ilustrējot jaunā sociālā pakalpojuma atrašanās vietu Kurzemes plānošanas reģionā.
		9. Filmas veidošanai filmēšana veicama visās norādītajās sociālā pakalpojuma sniegšanas vietās.
		10. Izpildītājam jānodrošina režisora un operatora darbs izbraukumā, nepieciešamais tehniskais aprīkojums atbilstoši filmas koncepcijai (kamera, objektīvi, gaismas, droni, kameru stabilizatori, apgaismojums u.c.),
		11. Pakalpojuma īstenošanas laikā pakalpojuma izpildē radušās personāla, atlīdzības un tehniskās izmaksas tiek iekļautas finanšu piedāvājumā un jāsedz pašam Izpildītājam.
		12. Izpildītājs veic filmu montāžu, izstrādā datorgrafiku, veic skaņas pēcapstrādi un gatavā materiāla sagatavošanu ar atbilstošajiem profesionālajiem standartiem tālākās izmantošanas risinājumiem – filmu izvietošanai projekta mājaslapā un citviet internetā, demonstrēšanai televīzijā, apmācībās un citos pasākumos.
	10. **Tehniskās prasības video:**
		1. Konteineris: MP4;
		2. Kodējums: H.264;
		3. Izšķirtspēja: Full HD 1920x1080 (1.0 *square pixels, progressive scan*)
		4. Josla: 20MB/S VBR;
		5. Audio kodējums: AAC;
		6. Audio parametri: Stereo, 48000Hz, 16-bit.
	11. **Pakalpojumu izpildes kārtība:**
		1. Pretendents nodrošina aizkadra balss ierakstu, fona mūziku un subtitrus latviešu valodā.
		2. Filmu veidošanas process norit sadarbībā ar projekta “Kurzeme visiem” pārstāvjiem, kuriem ir tiesības dot norādījumus par filmu saturu un informācijas atspoguļošanas veidu.
		3. Filmu veidošanas laikā projekta “Kurzeme visiem” pārstāvjiem ir tiesības pieprasīt iesniegt un pārbaudīt uzfilmētos materiālus, lai pārliecinātos par to atbilstību projekta prasībām. Neatbilstību gadījumā Pasūtītājs var pieprasīt veikt izmaiņas.
		4. Pasūtītājam ir tiesības sniegt Izpildītājam priekšlikumus un saistošus norādījumus nodevumu sagatavošanai, precizēšanai vai papildināšanai, kā arī pieprasīt atskaiti par padarīto.
		5. Izpildītājs nodod visas savas autora mantiskās tiesības Pasūtītājam izmantot tā izveidoto filmu, pretī saņemot finanšu piedāvājumā norādīto līgumcenu;
		6. Visas autora mantiskās tiesības uz izgatavoto filmu, kā arī uz visiem filmas izveidošanai safilmētajiem materiāliem, ar pieņemšanas - nodošanas akta parakstīšanu tiek nodotas Pasūtītājam. Izpildītājs saglabā tiesības filmas ievietot savā portfolio, taču atsaucoties uz Pasūtītāja īpašumu.
		7. Filmu vizuālajā noformējumā jāievēro projekta “Kurzeme visiem” publicitātes prasības, t.i., filmās jāiekļauj projekta nosaukums un Pasūtītāja un ESF fonda paplašinātais vizuālo elementu ansamblis (<https://www.esfondi.lv/vizualo-prasibu-elementi> ), projekta “Kurzeme visiem” logo (redzams projekta lapas [www.kurzemevisiem.lv](http://www.kurzemevisiem.lv/) kreisajā augšējā malā) un mērķis: Projekts īstenots, lai palielinātu Kurzemes reģionā ģimeniskai videi pietuvinātu un sabiedrībā balstītu sociālo pakalpojumu pieejamību dzīves vietā cilvēkiem ar invaliditāti un bērniem.
	12. **Nodevumi:**
		1. Divu nedēļu laikā pēc iepirkuma līguma slēgšanas, Izpildītājs elektroniski iesniedz Pasūtītājam filmu izstrādes koncepcijas aprakstu un scenāriju latviešu valodā un saskaņo to ar Pasūtītāju elektroniski vai Pasūtītāja organizētā klātienes saskaņošanas sanāksmē;
		2. Līdz 2023.gada 30.novembrim Izpildītājs elektroniski iesniedz Pasūtītājam pirmo video versiju. Izpildītājam ir jāveic labojumi filmu materiālos, ja Pasūtītājam radušies priekšlikumi vai iebildumi;
		3. Izpildītājam nodevumu izstrādē ir saistoši Pasūtītāja priekšlikumi;
		4. Izpildītājs iesniedz Pasūtītājam filmas gala nodevumu elektroniski un/vai USB formātā saskaņā ar iepirkuma līgumā paredzēto termiņu un atbilstoši tehniskās specifikācijas prasībām ne vēlāk kā līdz 2023. gada 5.decembrim.
		5. Divi mēneši no iepirkuma līguma noslēgšanas dienas Izpildītājs nodrošina nodevumu garantijas termiņu, kur veic korekcijas un labojumus bez papildus samaksas.

2.pielikums

**PIETEIKUMS**

*Dalībai tirgus izpētē “Par informatīvas filmas izgatavošanu projekta “Kurzeme visiem” ietvaros”*

Pretendents:

|  |  |
| --- | --- |
| Nosaukums: |  |
| Reģistrācijas numurs: |  |
| Juridiskā adrese: |  |
| Telefona numurs:  |  |
| E-pasts: |  |

|  |  |
| --- | --- |
| Kontaktpersona : |  |
| Telefona numurs:  |  |

Iesniedzot šo pieteikumu, Pretendents apņemas veikt un izsaka savu ieinteresētību filmu sagatavošanai projekta “Kurzeme visiem” ietvaros. Pretendents piedāvā sniegt pakalpojumus saskaņā ar darba uzdevuma prasībām.

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apliecina, ka tam ir nepieciešamie resursi, lai kvalitatīvi veiktu informatīvu filmu izveidi par deinstitucionalizācijas ietvaros izveidotajiem sociālajiem pakalpojumiem un to sniegšanas vietām projekta “Kurzeme visiem” ietvaros.

**Pretendenta pārstāvis:**

|  |  |
| --- | --- |
| **Vārds, Uzvārds** |  |
| **Ieņemamais amats** |  |
| **Paraksts** |  |
| **Vieta, datums** |  |

3.pielikums

**PIEDĀVĀJUMS**

*Dalībai tirgus izpētē par informatīvas filmas izgatavošanu projekta “Kurzeme visiem” ietvaros*

Pretendents:

|  |  |
| --- | --- |
| Nosaukums: |  |
| Reģistrācijas numurs: |  |
| Juridiskā adrese: |  |
| Telefona numurs:  |  |
| E-pasts: |  |

|  |
| --- |
| **Piedāvājuma apraksts**(Ietver būtiskāko informāciju par filmas izgatavošanu, kas atspoguļo projekta “Kurzeme visiem” rezultātus un deinstitucionalizācijas ietvaros izveidotos sociālajiem pakalpojumiem Kurzemes plānošanas reģionā”  |
| Filmas radošais risinājums:* tai skaitā arī norādot, kā tiks attēloti projekta “Kurzeme visiem” rezultāti, kā tiks parādīta Kurzemes reģionā izveidotā infrastruktūra, kā filmā tiks iekļauti un parādīti projekta “Kurzeme visiem” mērķgrupu pārstāvji – cilvēki ar GRT, bērni ar FT un viņu vecāki, kā arī ārpusģimenes aprūpē esoši bērni, kā arī kā stāsts par jauno sociālo pakalpojumu tiks sasaistīts ar projektu “Kurzeme visiem”):
* Tai skaitā arī norādot izvēlētos risinājumus, piemēram, vizualizācijas, grafiskos risinājumus, drona izmantonšanu utt.
 |  |
| Filmas aptuvens scenārija uzmetums: |  |
| Filmas plānotais garums: |  |
| Aptuvens filmas izveides laika grafiks: |  |
| Iesaistītā komanda filmas veidošanā: |  |

4.pielikums

**FINANŠU PIEDĀVĀJUMS**

*Dalībai tirgus izpētē par informatīvas filmas izgatavošanu projekta “Kurzeme visiem” ietvaros*

Pretendents:

|  |  |
| --- | --- |
| Nosaukums: |  |
| Reģistrācijas numurs: |  |
| Juridiskā adrese: |  |
| Telefona numurs:  |  |
| Faksa numurs:  |  |
| E-pasts: |  |

Divi mēneši no iepirkuma līguma noslēgšanas dienas nodrošināsim nodevumu garantijas termiņu, kurā veiksim nepieciešamās korekcijas un labojumus bez papildus samaksas.

|  |  |  |
| --- | --- | --- |
| Pakalpojuma nosaukums\* | Cena EUR bez PVN  | Cena ar PVN |
| **filmas izgatavošana par projekta “Kurzeme visiem” rezultātiem un deinstitucionalizācijas ietvaros izveidotajiem sociālajiem pakalpojumiem Kurzemes plānošanas reģionā”, tai skaitā:** | **(norādīt kopējo cenu,** *sniegt detalizāciju un izmaksas atbilstoši piedāvājuma saturam)* | **(norādīt kopējo cenu,**  *sniegt detalizāciju un izmaksas atbilstoši piedāvājuma saturam)* |
| Komandas atalgojums (Lūgums norādīt detalizēti atkarībā no iesaistītās komandas) |  |  |
| Tehniskais aprīkojums |  |  |
| Transporta izdevumi |  |  |
| Administratīvie izdevumi |  |  |
| Citi būtiski izdevumi (norādīt) |  |  |
| Pakalpojuma kopējā cena  |  |  |

\*Pretendents var iesniegt arī detalizētu tāmi kā papildu pielikumu finanšu piedāvājumam, ja norādītās pozīcijas neatbilst pretendenta finanšu piedāvājumu sagatavošanas praksei. Tādā gadījumā Finanšu piedāvājumā norādāma tikai kopējā filmas izgatavošanas cena ar un bez PVN, ar norādi, kur meklējama detalizētāka piedāvājuma tāme.